1. **Zhotovenie náterov na dreve**

Pred vplyvmi prostredia drevo chránime nátermi. Pri náteroch dreva môžeme vytvoriť bezfarebné, lazúrovacie alebo krycie nátery. Drevo pred náterom musí byť suché , čisté, obrúsené a oprášené.

Bezfarebným lakovaním nemeníme farebný odtieň ani kresbu dreva. Bezfarebný lak nesmieme nanášať v jednej hrubej vrstve, pretože časom môže popraskať.

Lazúrovacie laky obsahujú malé množstvo pigmentu, ale sú transparentné.

Krycie nátery zhotovujeme tam , kde chceme prekryť kresbu dreva.

1. **Zhotovenie náterov na kovoch.**

Kovové konštrukcie a výrobky chránime z estetických, ekonomických a bezpečnostných dôvodov. Ich životnosť sa nátermi zvyšuje. Voľba náteru závisí od druhu kovu.

Príklad postupu zhotovenia náteru na kove:

* príprava podkladu – odmastenie, očistenie, zbavenie hrdze
* obrúsenie, oprášenie
* základný náter -nanesenie jednej až dvoch vrstiev základného náteru
* krycí náter – nanášame na vytmelený, obrúsený a oprášený základný náter
* vrchný náter – nanášame v jednej až dvoch vrstvách.

1. **Chyby náterov a ich opravy.**

Kvalitu a životnosť náteru ovplyvňuje:

* príprava pracoviska,
* príprava podkladu,
* voľba druhu náteru,
* príprava náterovej látky,
* vhodné pracovné pomôcky a náradie,
* voľba nanášania,
* zručnosť maliara.

Prehľad chýb náterov:

1. Znečistenie / škvrny - umyť jemným saponátom, príp. vyleštiť; pri silných poškodeniach zbrúsiť a nalakovať
2. Pomarančová kôra - pri menších častiach po úplnom vysušení vybrúsiť a vyleštiť; pri veľkých plochách treba nechať vyschnúť lak, prebrúsiť a znova pretrieť alebo prestriekať.
3. Stekance - lak nechať dobre preschnúť; pri malom stekanci opatrne vybrúsiť a vyleštiť; pri väčších chybách treba zbrúsiť a pretrieť alebo prestriekať
4. Slabá krycia schopnosť - pretretie je nevyhnutné.
5. **Vonkajšie nátery**

Na vonkajšie nátery pôsobí dážď, vietor, mráz, slnko, chemické látky v ovzduší, biologický škodcovia a pod., ktoré obmedzujú životnosť náterov. Nátery preto musia odolávať týmto vplyvom čo najdlhšiu dobu.

Príklad postupu vonkajšieho náteru na drevo:

* príprava podkladu
* napustenie podkladu napúšťadlom na drevo
* nanesenie základného náteru
* brúsenie za sucha
* očistenie povrchu od prachu
* aplikácia vrchného náteru v jednej až dvoch vrstvách

Príklad postupu zhotovenia vonkajšieho náteru asfaltových pásov:

* príprava podkladu – pevný, súdržný, čistý
* penetrácia hydroizolačnou náterovou látkou
* nanesenie jednej až dvoch vrstievvrchného náteru hydroizolačnou náterovou látkou

1. **Olejové a syntetické nátery.**

*Olejové nátery*

Olejové nátery dobré odolávajú poveternostným vplyvom. Nevýhoda je, že dlho schnú. Používajú sa na úpravu dreva, omietok, betónu, kovov, kameňa a skla. Na riedenie používame riedidlo S6006. olejové nátery najčastejšie nanášame štetcom alebo striekaním.

Príklad náteru na drevo:

* pripraviť podklad,
* zhotoviť napúšťací náter fermežou – technologická prestávka 24 hodín
* naniesť základný náter – technologická prestávka 48 hodín
* tmeliť a brúsiť
* urobiť jednu až dve vrstvy náteru - technologická prestávka 48 hodín medzi vrstvami

*Syntetické nátery*

Syntetické nátery rýchlo schnú. Dobre odolávajú poveternostným vplyvom, chemickým látkam a mechanickému poškodeniu. Používajú sa na úpravu rôznych povrchov. Na riedenie požívame riedidla S6001 a S6006. nanášame ich štetcom, striekaním, máčaním, polievaním.

Príklad náteru na drevo:

* pripraviť podklad
* zhotoviť napúšťací náter fermežou – technologická prestávka 24 hodín
* brúsiť
* urobiť základný náter - technologická prestávka 24 hodín
* brúsiť
* naniesť jednu až dve vrstvy vrchného náteru - technologická prestávka 24 hodín medi vrstvami.